钦定古今图书集成/历象汇编/乾象典/第086卷 > 荆川稗编 > 《露赋》唐·张彦胜
## 钦定古今图书集成/历象汇编/乾象典/第086卷 > 荆川稗编 > 《露赋》唐·张彦胜

“夫露者，阴阳之精气也，天地之灵液，秋冬浊而春夏
清，晞于朝而生于夕，随时应变，不凝不积，遇物受彩，
因象而光，滴滴沥沥，荧荧煌煌，尔其为大也，澄九天
而净六合，尔其为广也，清四极而洒八荒，故能消歇
氛埃，生成草木，羃䍥千品，霑濡万族，其泽厚矣，其润
深矣。愿闻其始，试言厥初。兆自元气，生于太虚，巨人
饮之而不死，上古吮之而穴居。天无云兮珠的皪，野
有草兮玉扶疏。写虫鸟兮为篆，怀蛟龙兮著书。河洛
建都兮气均风雨，甘泉筑馆兮名亚储胥。或泛滟池
台，或葳蕤竹柏。鸧鹒鸣兮色紫，鸿雁来兮光白。露之
为德也，天一所以为王侯；露之为文也，诗人所以歌
《召伯》。”既因甘而作颂，称未晞而留客。是时鸷鸟初击，
鸣蝉向晚，悲九节之相催，恨三危之路远。或乃幽闺
织妇，初下鸣机，徘徊空院，怅望秋晖。洞房月入，罗帐
萤飞，看鸿雁之将度，怨良人兮不归。洒交颐之玉箸，
苦寒露之沾衣。至如关山气寒，瀚海风急，胡侵陇塞，
兵屯马邑。征人此时，思归下泣，不觉涟如，沾我衣湿。
别有洛阳才子，人间“秀士。远自岩曲，来游学市。有恨
惊心，无人知己。闻坠叶而叹息，对浮云而愁起。凄凄
兮，恍若有亡。”〈此下疑有阙文〉“睹蒹葭之苍苍，惜白露而为霜。”
宋大夫闻而叹曰：“岁乎不我与，一寒一暑。昔时春晚，
拂杨柳于南津；今日秋深，落芙蓉于北渚。古人未达，
平生羁旅。君何为而绝弦？敢知音而相许。”重曰：“白日
黯黯兮秋风多，绿川萧萧兮空水波。闻郢中之有曲，

中夜惊，日南之鸡凌晨鸣。华山柏兮多珠露，松子服
之得长生。